МУНИЦИПАЛЬНОЕ БЮДЖЕТНОЕ ОБЩЕОБРАЗОВАТЕЛЬНОЕ УЧРЕЖДЕНИЕ АТЯШЕВСКОГО МУНИЦИПАЛЬНОГО РАЙОНА РЕСПУБЛИКИ МОРДОВИЯ

«АТЯШЕВСКАЯ СРЕДНЯЯ ШКОЛА»

|  |  |  |
| --- | --- | --- |
| Рассмотрено:  на заседании ШМО  протокол №1 от 31.08.2023 г. | Согласовано:  зам.директора по УВР | Утверждаю:  Приказ № 59-0 от 31.08.2023 |

**Рабочая программа**

По родной литературе

для учащихся 10 класса

на 2023-2024 учебный год

Учитель: Писчаскина О.А.

Лия ламо предметнэнь ютксто, конат тонавтневить школасо, неявикс тарка явови эрзя-мокшонь литературантень.

Сёрмадови мокшэрзянь литературась эрзянь, мокшонь ды рузонь кельтнесэ, но ловови кода Мокшэрзянь народонь вейкине литература. Тиринь литературась – народонть духовной культуранзо виев ёнкс, эрямонь видечинть ды мазычинть невтиця, келень сюпавчинть пурныця ды таштыця, ломаненть превс путыця.

Тиринь кельсэ сёрмадозь произведениятнень марто пакшатне теевить содавиксэкс васняяк начальной школасо, седе мейле художественной литературадо содамочитнень таштыть средней ды покш классо тонавтнемстэ. Литературась сехте пек лезды сыненст чарькодемс эрямонть, пертьпельксэнь явлениятнень, домкалгавты превест-мелест, сёрмадомань келень культураст, келейгавты эстетической вановтост.

Литературань произведениятнень вельде тонавтницятне седе парсте кармить содамо эсь народонть оймензэ-иланзо, тевензэ-валонзо, седикелень эрямонзо-аштеманзо, коензэ-кирданзо, тиринь кельсэнть пингеде пингес пурнавозь превейчинть.

Тиринь литературась кеместэ сюлмави эрямонть марто, секскак полавтоматне, конат ютыть неень шкасто, кадыть тешкс сонзэ тонавтоманзо лангс. Тень пингстэ эйкакштне аламонь-аламонь тонадыть арсеме, эсест мелест-превест ёвтамо, паро ёнкстнэнь ды асатыкстнэнь нееме. Теке марто вейсэтиринь литературась панжи келей Ки рузонь литературанть чарькодемантень ды сонзэ вельде ламо кельсэ духовной культуратнень содамонтень. Эсь кельсэ произведениятнень тонавтнемась лезды седее парсте чарькодемс весе искусствань видтнэнь: кинонть, театранть, живописенть, музыканть.

Тиринь литературанть коряс программанть сёрмадомсто автортнэ мельсэ кирдизь ды тевс нолдызь сеть паро ёнкстнэнь, конат таштавсть сынст теемстэ ведьгеменде ламо иетнень перть. Тонавтнемс саезь сеть произведениятне, конат кандыть алкуксонь нравственной ды эстетической питне.

Важодемань программась теезь общей образованиянь Федеральной государственной стандартонь коряс.

Важодемань программась кандови 10-це классо тонавтницятненень ды нежедеви меельце документнэнь лангс: Эрзя-мокшонь литературань программат 5-11 класстнэнень. Кемекстызь А.И.Брыжинский, А.М.Каторова, Е.И.Азыркина. Саранск. Мордовской книжной издательствась. 2010 и. Программась ашти 10-це классонь учебник - хрестоматиянть коряс, но теке марто учебниксэнть арасть совавтозьМ.Л.Сайгинэнь «Давол» романось ды И.Н.Кудашкинэнь «Пичетне ваныть чадыведентень» повестесь.

10-це классонь тонавтницятнень туртов«Тиринь литература» учебникенть анокстызь В.П.Видманова ды Е.И.Чернов, - Саранск, Мордовской книжной издательствась, 2001ие.

Материалось ловозь **1 част недляс (иезэнзэ 34 част)**

**Тиринь литературанть тарказо тонавтнемань плансо**

Меельце пелев республиканть общеобразовательной школатнесэ зярыя шкань перть тиринь кельтнень тонавтнемантень явовсь вельть а сатышка мель. Тень пингстэ мельде-валдо ушодовкшнось тонавтневеме Мокшэрзянь литератураськак. Ней эрзянь келесь келейстэ кармась совамо школасо тонавтомань процесстнэс.Ушодовсь тонавтнемаст аволь ансяк национальной школатнесэ, ламонь таркава факультативсэ рузонсетнесэяк, сеть човор эриця эрьва кодамо национальностень эйкакш марто велень школатнесэяк.

**Программанть ёвтнема лувозо**

Тиринь литературанть коряс программанть сёрмадомсто автортнэ мельсэ кирдизь ды тевс нолдызь сеть паро ёнкстнэнь, конат таштавсть тонавтома тевсэнть ламо иень перть. Тонавтнемс саезь истят произведеният, конат кандыть алкуксонь прянь ветямонь ды эрямонь мазычинь питне.

Программасонть покш мель явозь предметтнэнь ютксо сюлмавкстнэнень. Тиринь литературанть тонавтнемстэ тонавтыцянтень свал эряви маштомс тевс нолдамс сеть материалтнэнь, конат келейгавтыть тонавтницятнень содамочист.

Вейксэце, кеменце, кевейкееце класстнэсэ тиринь литературась тонавтневи историко-литературной принципенть коряс, лиякс меремс, ваннови литературанть историязо. Тень кисэ эрьва классос совавтозьобзорной ды монографической темат. Обзорной тематнесэ ванновить сёрмадейтнень шкинемань изнявксост те эли тона иестэнть, се шкань литературанть лувозо.

Кеменце классо тонавтневи тиринь литературась Ине Отечественной войнань шкасто ды войнадо мейлень иетнестэ. Обзорной темасонть панжови эрзятнень ятонть каршо тюремаст, арсевить истят кевкстематне: войнась ды народонть оймень ёжозо, ломанесь войнасо, войнадо видечись минек литературасонть. Тесэ жо ёвтавить войнань шканьлитературанть башка ёнксонзо: виевчись, интернациональной ёжомарямось, эсь масторонть домка вечкеманть невтемась, яттнэнь каршо эсь прянь апак жаля тюремась.Тесэ ванновить истят сёрмадейтнень шкинемаст: Т.А.Кирдяшкинэнь, А.Д.Куторкинэнь, Г.Я.Меркушкинэнь, И.З.Антоновонь, И.П.Кишняковонь, В.К.Радаевень. Теде башка, явови шка ютазь материалонь мельс ледстямонтень, келень культурань кастомантень ды аволь классо ловномантень.

**Лия предмет марто сюлмавомась**

Программасонть покш мель явозь предметтнэнь ютксо сюлмавкстнэнень. Тиринь литературанть тонавтнемстэ тонавтыцянтень свал эряви маштозь тевс нолдамс сеть материалтнэнь, конат келейгавтыть тонавтницятнень содамочист(раськенек эрямокиденть живописте, скульптурадо, графикадо, музыкадо).

Тиринь литературась тонавтневи рузонь инее литературанть марто кеместэ сюлмавозь ды оянь народтнэнь литературанть изнявксост ловозь, секскак сон покш лезэ канды авольансяк тонавтницятнень культураст сюпалгавтомасо, но истя жо народтнэнь ютксо ялгаксчинть кемекстамосо.

**Аволь классо ловномась**

Тиринь литературань коряс аволь классо важодемась, сехте пек жо аволь классо ловномась, пек лезды тонавтницятненень содамочист кастомантень. Тиринь литературань коряс аволь классо ловномась пек лезды тонавтницянтень содамочист кастоманиень. Тиринь литературань коряс аволь классо ловномась лезды домкалгавтомс ды кемекстамс уроксо ютазь материалонть, кепедемс теориянь коряс содамочитнень, получамс од содамочить литературадо ды искусствадо, келейгавтомс эрямонть лангс вановтонть, седе сэрейстэ кепедемс меленть эсь келенть ды литературань вечкеме.

Аволь классо ловнома произведениятне ванновить башка уроксо. Неть уроктнень лиясто лемдить промежуточнойкс, переходнойкс секс, мекс призведениятне ловновить кудосо эли библиотекасо, эсь мелень коряс, ськамот, кортамось жо ловнозенть коряс моли уроксо.

Произведениятне, конат максовить аволь классо ловномантень, совавтозь школань программантень. Программасонть максозь ламо произведеният. Весе сынь а вановить. Сынст ловномантень кодаяк а саты шкась, ды тенень а эряви бажамскак,секс тонавтыцясь эсь мелензэ коряс кочки программантень максозетнеде сехте мельс туиця произведеният ды теи иень план.

**Нурькине методической невтемат**

**Кирдемс мельсэ:**

**-** минек литературась сёрмадозь кавто кельсэ, ды весе лия ёнкстнэнь коряс сон а явовиця: невти весе эрзятнень ды мокшотнень сюпав коест-кирдаст, ёжомарямост, превест- мелест ды бажамост.

- минек литературась кеместэ сюлмавозь рузонсенть марто. Улить малавикс сюжетт, ве ёнов молиця темат, эрямо лувонь невтемат. Ламот минек сёрмадейтне тонавтнесть рузонь ды лия раськень ёроков сёрмадейтнень пельде.

- эряви бажамс чарькодеме, мезе од тейсь те эли тона сёрмадеесь литературасонть, кодамо вейсэнь смусть кандыть сонзэ произведениянзо, мейсэ пек парсте неявить литературанть национальной ёнксонзо.

- сатышка мель эряви явомс эрзятнень ды мокшотнень эрямонь коест ды национальной обуцянь ёнкстнэнь панжомантень, тиринь келенть сюпавчинть ды мазычинть невтемантень.

Ёвтнема лувост коряс ушодксонь уроктне эрсить эрьва кодат:

а) сёрмадеень эрямосто саевкст, конат лездыть произведениянть чарькодемантень;

б) тиринь ды рузонь литературань уроксо ютазь ды од материалонть марто сюлмавкстнэде арсема;

в) исторической, историко-литературной ды эрямонь-аштемань ванномань теемат;

г) произведениянть сёрмадомань историязо ды нолдамозо;

д) келенть лангсо важодемат.

**Тиринь литературань тонавтыцясь теоретической чарькодематнень тонавтнемстэ нежеди истят принциптнень лангс:**

1. Произведениятнень ловноманть ды теоретико-литературной чарькодематнень ютксо сюлмавомась.
2. Те эли тона чарькодеманть лангсо наблюдениянь ветямось, определениянь ёвтамось ды произведениятненень анализэнь теемстэ тевс нолдамось.
3. Теоретико-литературной чарькодематнень тонавтнемстэ эрзянь ды рузонь литературань уроктнень ютксо сюлмавомась.
4. Теориянть тонавтнемстэ эйкакштнень келень культураст кастомась.
5. Литературань теориянь чарькодематнень свал мельсэ кирдемась ды системас пурнамось.

**Теде башка, мельсэ кирдьсынек теориянь содамочитнень-критерийтнень:**

1. литературань теориянь чарькодематнень определениянть содамось.
2. Художественной произведениясто изобразительно-выразительной средстватнень муемась ды сынст функцияст ёвтамось.
3. Произведениятнень анализэнь теемстэ теоретической содамочитнень тевс нолдамо маштомась.
4. Творческой роботань сёрмадомсто теоретико-литературной чарькодематнень саемась

**Тиринь литературань тонавтнемстэ эйкакштнэнь келень культураст кастомась**

Тиринь литературань программасонть эрьва классо явовить башка част келень культурань кастомантень. Неть уроктнестэ сехте сеедьстэ сёрмалевить изложеният ды сочиненият.

Тонавтыцясь бажи эрьва уроксо эйкакштнэнь тонавтомс мазый ды чарькодевикс валсо эсь мелест ёвтамо, беседань ветямо, лиянь кортамонь кунсоломо, эсь кортамозост валмеревксэнь ды цитатань совавтомо. Сёрмадомань роботатне, конат ютавтовить тонавтницятнень марто, аштить литературань тонавтнемань эрявикс пелькс

**Тематической планированиясь**

|  |  |  |  |  |
| --- | --- | --- | --- | --- |
| **№**  **п/п** | **Темань разделэнь лемесь** | **Весемезэ**  **частнэде** | **Кортамонь кастомась** | **Аволь классо ловномась** |
| **1.** | **Эрзя-мокшонь литературась Ине Отечественной войнань шкасто ды войнадо мейлень васенце кемень иетнестэ.** | **1** | **-** | **-** |
| **2.** | **Войнас чавовозь сёрмадейтнень-фронтовиктнень шкинемаст.** | **1** | **1** | **1** |
| **3.** | **50-це иень мокшэрзянь содавикс сёрмадыцятне** | **31** | **4** | **4** |
| **4** | **Иень перть ютазенть мельс ледстямось** | **1** | **-** | **-** |
|  | **Весемезэ** | **34** | **5** | **5** |
|  |  |  |  |  |

**Дисциплинанть содержаниязо**

**1. Эрзя-мокшонь литературась Ине Отечественной войнань шкасто ды войнадо мейлень васенце кемень иетнестэ.(1 част)**

**- Эрзя-мокшонь литературась Ине Отечественной войнань шкасто ды войнадо мейлень иетнестэ (1946-1954).**

Войнань шкань литературанть башка тешксэнзэ: виевчинть,интернациональной ёжомарямтнень шнамось, эсь масторонтень домка вечкеманть невтемась. Войнань шкань литературасонть сехте сеедьстэ вастневиця жанратне: стихотворениясь, ёвтнемась, очеркесь. Драматургиясь ды театрась войнань шкасто.

**2. Войнас чавовозь сёрмадейтнень-фронтовиктнень шкинемаст.(1 част) сынст эйстэ к/кастомань -1, аволь классо ловномань-1**

**- А.В.Рогожин минек литературасонть содавикс поэт ды сонзэ эрямонь вечкевтиця лириказо.** Эрямодонзо нурька ёвтавкс: эйкакшпоразо, пединститутсо тонавтнемазо. Ине Отечественной войнасо улемазо.»Галё», «Литува» поэматне.

**- А.Ф.Зиньков «Шкась увны» стихень сборникезэ.** Поэтэнть самозо литер-в 30-це иетнестэ. Петровской педтехникумсо тонавтнемазо, тесэ стихень сёрмадомо ушодомась.

- **Ф.С.Дурнов – содавикс поэт-лирик. «Мон течи туян бойс», «Кудов сёрма», «Теплушкасо Белорусияв» стихотворениятне.** Ф.С.Дурнов лия кельс ютавтыця критик. «Нудей» стихень сборникенть нолдамось.

- **Г.И.Ельмеев – поэт. «Полю» эпической поэмась. «Ёжка» ёвксось.** Г.И.Ельмеев –поэт, кона 30-це иетнестэ эсь стих-зо морась велень эрямонть.

- **А.М.Сафронов – эйкакштнень сёрмадыця поэт*.* «Цецяв шка» сборникезэ.**

**С.И.Родькин – поэт ды прозаик. «Удок, левкскинем», «Меельце чокшне», «Аштян постсо» стихотворениятне.** А.М.Сафроновонь творчествасо эйкакштнень тевест-валост келейсэ невтемась. С.И.Родькинэнь «Велень ёвтнемат прозасо сёрмадозь произведениянь сборникензэ лисемась.

- **Аволь классо ловномань урок. «Ледстямизь, эдь ульнинь монгак».** Пьсанть содержаниянзо ванномась.

- **К/кастомань урокт. Сочинения «Родинань темась эрзя-мокшонь поэтнэнь шкинемасо»**

**3. 50-це иень мокшэрзянь содавикс сёрмадыцятне (31 част) сынст эйстэ к/кастомань – 5,**

**аволь классо ловномань – 5**

**- Т.А.Кирдяшкинэнь эрямонь ды шкинемань кизэ. Минек литературасонть романистикантень путовксозо.** Сёрмадеенть эрямонь ды творчествань кизэ.

- **Т.А.Кирдяшкин «Келей Мокша» исторической романось.** Произведениянть сёрмадомань лувось. Эрямонь видечись ды художественной арсевсксэсь, тематикась ды проблематикась.

-**«Келей Мокша» романонть идейной содержаниязо.** Эрзятнень ды лия народтнэнь ютксо умонь шкань ладязь ояксчиденть ёвтнемась.

-**«Келей Мокша» романонь образной системась, раськень юрось.** Образтнэнь лангсо важодемась.

-**«Келей Мокша» романонть художественной башка ёнксонзо.** Романонть композициянзо ванномась.

- **Т.А.Кирдяшкинэнь «Келей Мокша» романонть питнейчизэ.** Художественной прозанть касомасо-келейгавтомасо «Келей Мокша» романонть питнейчизэ.

- **К/кастомань урокт. Сочинения «Келей Мокша» романсонть народтнэнь ютксо ялгаксчинь невтемась»**

- **Мордовиянь народной писателенть А.Д.Куторкинэнь эрямонь ды шкинемань кизэ.** Сёрмадеенть творчествасо 20-це иетнестэ сёрмадозь васенце ёвтнематнень тематикаст ды проблематикаст.

- **А.Д.Куторкин «Покш ки лангсо умарина» романось. Романонть сёрмадомань историязо.** «Покш Ки лангсо умарина» стихсэ романонть проблематиказо, художественной башка ёнксонзо. Романонтень неень шкань вановтонь питненть максомась.

**«Покш ки лангсо умарина» романонть композициязо.**

**-«Покш ки лангсо умарина» романонть сюжетэзэ ды образной системазо.**

**-«Покш ки лангсо умарина» романонть художественной ёнксонзо ды идеязо.**

- **К/кастомань урокт. Сочинения «Кузай Микань образось «Келей Мокша» романсонть.**

**- Аволь классо ловнома. А.Д.Куторкин «Лажныця Сура» романось .** Народонь эрямонзо невтемась19 пингенть пестэ саезь 20 пингеньушодоманзо видьс.

- **Г.Я.Меркушкин – содавикс драматург. «Сэнь валдомкс» пьесась.**  Эрямонь ды шкинемань кизэ. Драматургиянзо идейно-художественной башка ёнкстнэ. «Сэнь валдомкс» пьесанть основной конфликтэзэ, эйсэнзэ парсте прянь ветямонть ванкшномась.

-**« Сэнь валдомкс» пьсанть сюжетэзэ, композициязо.** Композициянть ванномазо.

-**Образной системась «Сэнь валдомкс» пьесасонть.** Михаил Тумов профессорось, од ломантнень- Лёшань, Васянь, Ленань, Костянь…

-**«Поэтэнть тештезэ» историко-биографической пьсась.** Пьсась алтави З.Ф.Дорофеевнень.Эрямосто саезь алкуксонь ломантнень невтемась.(М.Евсевьв, Л.Кирюков)

- **Аволь классо ловномань урокт. «Народонть лемсэ», «Чинь стямо» пьесатне.**

**- И.З.Антоновонь эрямонь ды шкинемань кизэ. Сонзэ путовксозо очеркень жанрань касомантень.** Журналистэкс важодемазо.Газетасо важодемстэ эрямонь од материалонь пурнамось ды ломантнень обуцяст невтемась.

- **И.З.Антоновонь «Вейсэнь семиясо» романось.** Произведениясонть Ине Отечественной войнань событиятнень невтемаст.

- **Аволь классо ловномань урокт. И.З.Антонов «Ухабы на дорогах», «Разлив на Алатырь реке» очерктне.**

**- А.С.Малькин – поэт-лирик. Сонзэ эрямо кизэ ды шкинемазо. Литературасо васень эскельксэнзэ. «Солдатонь ни» поэмась** Малькинэнь шкинемасонзо национальной поэзиянь койтнень поладомась, эрзя-мокшотнень масторонь лия народтнэнь марто вейсэ яттнэнь каршо тюреманть невтемась.

- **А.С.Малькин.»Поэма а куломадо»** .Поэмасонть войнань стака картинатнень максомась.

- **А.С.Малькин «Лембе эскелькст» лиро-эпической поэмась.** Поэмасонть ёвтазь арсематне мирдэ ды войнадо.

- **К/кастомань урокт. А.С.Малькинэнь творчествасо военно-патриотической темась.**

**- М.Л.Сайгинэнь эрямонь кизэ. Васень шкань сонзэ шкинемазо.** Ине Отечественной войнань теманть произведенисо ванкшномантень Сайгинэнь путовксозо.

- **М.Л.Сайгин «Давол» романось. Геройтнень образост панжомась. Сюжетэсь ды композициясь.** «Давол» романось – гитлеровской захватчиктнень каршо минек танкисттнэнь тюремаст эсь сельмсэ неицянь ёвтнемань художественной документ.

- **Аволь классо ловномань урокт. « Стака уцяска» романось**

**- И.Н.Кудашкинэнь эрямонь ды шкинемань кизэ. Поэзиянь жанрасо сёрмадомазо.** Меельце иетнестэ прозань ды жанрантень ютамось.

-**«Пичетне ваныть чадыведентень» повестесь.** Повестьсэнть войнань ды войнадо мейлень эрямонть невтемась.

- **И.П.Кишняков – мокшонь содавикс прозаик ды драматург.** Эрямонь ды шкинемань кизэ.

- **И.П.Кишняков «Вешнян эсень тештенть» романось.** Романсонть войнанть невтемась ды эрзя-мокшотнень лия народтнэнь марто ялгаксчинть невтемась.

-**В.К.Радаев - содавикс прозаик. «Сияжар» поэмась.** Сёрмадеенть эрямонь ды шкинемань кизэ. «Сияжар» поэмасонть эзятнень ды мокшотнень рузтнэнь марто вейсэ ногайтнень каршо тюреманть невтемась.

- **К/кастомань урокт. Сочинения «Сияжар кода эпической герой».**

- **В.К.Радаев – ёвтнемань автор.** Ёвтнематнесэ важодиця ломантнень славамось.

**4. Иень перть ютазенть мельс ледстямось(2 част)**

**- Эрзя – мокшонь литературась Ине Отечественной войнань шкасто**

**- Эрзя – мокшонь литературась войнадо мейлень иетнестэ.**

Тиринь литературань уроктнэнь 10-це классо

темань коряс явшемась

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №п/п | Уроконь тематне | К/в кас-сь, ав.кл лов-сь | Частнэ | Уроконь ютавтома шкась | | | | |
| Планонь коряс | Фактич. | | | |
| 1. | Урок-лекция. Мокшэрзянь лит-сь Великой Отечественной войнань шкасто ды войнадо мейлень кемень иетнестэ. |  | 1 |  |  | | | |
| 2. | Войнас чавозь писательтнень-фронтовиктнень творчестваст ванномась. |  |  |  |  | | | |
| 3. | *Аволь классо ловномась. «Ледстямизь, эдь ульнинь монгак»* | 1 |  |  |  | | | |
| **4** | **К/Вкастомань урок.Сочинения «Родинань темась эрзя-мокшонь поэтнэнь шкинемасо»** | 1 |  |  |  | | | |
| 5. | Т.А. Кирдяшкинэнь эрямонь ды творчествань кизэ. Минек литературасонть романистикантень путовксозо. «Келей Мокша» исторической романось. |  | 1 |  |  | | | |
| 6. | « Келей Мокша» романонть идейной содержаниязо ды образной системазо. |  | 1 |  |  | | | |
| 7. | «Келей Мокша» романонть художественной башка ёнксонзо ды питнейчизэ. |  | 1 |  |  | | | |
| 8. | *Аволь классо ловномась.Б.Е Кирюшкин. «Мордовский советский роман»* | 1 |  |  | |  | | |
| 9. | А.Д. Куторкин – Мордовиянь народной писатель. Эрямонь ды творчествань кизэ. «Покш ки лангсо умарина» стихсэ романонть сермадомань историязо. |  | 1 |  | |  | | |
| 10. | «Покш ки лангсо умарина» романонть композициязо, сюжетэзэ ды образной системазо. |  | 1 |  | |  | | |
| 11. | А.Д. Куторкинэнь «Покш ки лангсо умарина» романонть художественной ёнксонзо ды идеязо. |  |  |  | |  | | |
| 12. | **Кель-валонь кастома. Кузай Микань образось «Покш ки лангсо умарина» романсонть.** | 1 |  |  | |  | | |
| 13. | *Аволь классо ловномась. «Лажныця Сура» романсто саевксэнь ванномась.* | 1 |  |  | |  | | |
| 14. | Г.Я. Меркушкин – содавикс драматург. «Сэнь валдомкс» пьесась. Пьесанть сюжетэзэ ды композициязо. |  | 1 |  | |  | | |
| 15. | Г.Я.Меркушкинэнь «Поэтэнть тештезэ» историко-биографической пьесась. |  | 1 |  | |  | | |
| 16. | И.З. Антоновонь эрямонь ды шкинемань кизэ. Сонзэ путовксозо очеркень жанрань касомантень .«Вейсэнь семиясо» романось. |  | 1 |  | | |  | |
| 17. | И.З. Антоновонь «Вейсэнь семиясо» романонть лувонзо ванномась. |  | 1 |  | | |  | |
| 18. | *Аволь классо ловномась.Антонов «Ухабы на дорогах» очеркесь.* | 1 |  |  | | |  | |
| 19. | А.С. Малькин – поэт-лирик. Сонзэ творчествасо поэма жанранть тарказо. «Поэма а куломадо». |  | 1 |  | | |  | |
| 20. | «Лембе эскелькст» лиро-эпической ды «Солдатонь ни» поэматне. |  | 1 |  | | |  | |
| 21. | **Сочинения А.С.Малькинэнь творчествасо военно-патриотической темась** | 1 |  |  | | |  | |
| 22. | М.Л.Сайгинэнь эрямонь кизэ. Васень шкань сонзэ шкинемазо. «Давол» романось. |  | 1 |  | | |  | |
| 23. | Романонь лувонзо ванкшномась ды анализэнь теемась.Геройтнень образост панжомась. |  | 1 |  | | |  | |
| 24. | **Кель-валонь кастома. « Родькин Мишань образось» теманть коряс сочинениянь сермадомась.** | 1 |  |  | | |  | |
| 25. | *Аволь классо ловномась. «Стака уцяска» романось* | 1 |  |  | | |  | |
| 26. | И.Н.Кудашкинэнь эрямонь ды шкинемань кизэ. Поэзиянь жанрасо сермадомазо. «Пичетне ваныть чадыведентень» повестесь. |  | 1 |  | | |  | |
| 27. | Повестьсэнть войнань ды войнадо мейлень эрямонь невтемась. Репрессиянь темась. |  | 1 |  | | |  | |
| 28. | И.П.Кишняков – мокшонь содавикс прозаик ды драматург. «Вешнян эсень тештенть» романось. |  | 1 |  | | |  | |
| 29. | Романсонть войнань шкань невтемась ды образной системась. |  | 1 |  | | |  | |
| 30. | **Кель-валонь кастома. «Войнань шкане велень ломантнень тевест невтемась» теманть коряс сочинениянь сермадомась.** | 1 | 1 |  | | | |  |
| 31. | В.К.Радаев – содавикс прозаик.Эрямонь ды шкинемань кизэ. «Сияжар» поэмась. |  | 1 |  | | | |  |
| 32. | Поэманть лувонзо ванномась ды анализэнь теемась. |  | 1 |  | | | |  |
| 33. | Иень перть ютазенть ледстямось |  | 1 |  | | | |  |
| 34. | Иень перть ютазенть ледстямось |  | 1 |  | | | |  |